78. ΝΟΜΟΘΕΤ. ΔΙΑΤΑΓΜΑ υπ’ αριθ. 416 της 24/26 Ιαν. 1970 (ΦΕΚ Α΄ 20) Περί αυξήσεως των συντάξεων εν γένει του Δημοσίου. ΄Αρθρ.1.-1.Το κατά τας διατάξεις του εδαφ. 3 των άρθρ. 9 και 34 του Α.Ν. 1854/1951 «περί απονομής των πολιτικων και στρατιωτικών συντάξεων», ποσοστόν, βάσει του οποίου κανονίζεται η σύνταξις του υπαλλήλου ή του στρατιωτικού, ορίζεται εις τα 75% του συνόλου των εν εδαφ. 2 των άρθρ. 9 και 34 του Α.Ν. 1854/1951 αναφερομένων απολαυών. 2.Τα εν παρ. 2 του άρθρ. 4 του Α.Ν. 377/1968 «περί ρυθμίσεως των συντάξεων κλπ.» ποσά συνταξίμου μισθού των οπλιτών, ως ταύτα διεμορφώθησαν δια της παρ. 2 του άρθρ. 1 του Ν.Δ. 80/1969 «περί αυξήσεως των συντάξεων εν γένει του Δημοσίου κλπ.» αυξάνονται κατά ποσοστόν 12,50%. 3.Δια τον καθορισμόν της προσαυξήσεως λόγω πτητικών ή καταδυτικών εξαμήνων ή τοιούτων αλεξιπτωτιστού, λαμβάνονται τα 90% του βασικού μισθού ενεργείας του βαθμού σμηναγού, υποπλοιάρχου ή λοχαγού. 4.Αι διατάξεις του παρόντος άρθρου εφαρμόζονται και δια τους προ της ισχύος αυτών εξελθόντας της υπηρεσίας. ΄Αρθρ.2.-1.Αι εκ του Δημοσίου Ταμείου καταβαλλόμεναι πάσης φύσεως συντάξεις και βοηθήματα, εξαιρέσει των καθοριζομένων βάσει του εκάστοτε μισθού ενεργείας, αυξάνονται κατά ποσοστόν 12,50% επί του ποσού της συντάξεως ή βοηθήματος του διαμορφωθέντος δια των μέχρι της ισχύος του παρόντος χορηγηθεισών αυξήσεων. Κατά το αυτό ως ανωτέρω ποσοστόν αυξάνονται και τα πάσης φύσεως προσωπικά και αμεταβίβαστα επιδόματα ανικανότητος ως και αι προσαυξήσεις αυτών, περιλαμβανομένων και των εν άρθρ. 54 του Α.Ν. 1854/1951 επιδομάτων. 2.Τα εν παρ. 2 του άρθρ. 2 του Ν.Δ. 80/1969 αναφερόμενα ποσοστά 79, 80, 85, 95, 110 και 130 τοις εκατόν αυξάνονται, αντιστοίχως, εις 75, 85, 90, 100, 115 και 140 τοις εκατόν. 3.Το εν παρ. 3 του άρθρ. 2 του Ν.Δ. 80 του 1969 όριον συντάξεως και αποδοχών πάσης φύσεως των πολιτικών και στρατιωτικών συνταξιούχων των προσληφθέντων ή προσλαμβανομένων κατά τα οριζόμενα εις την υπ’ αριθ. 266 του 1953 πράξιν του Υπουργικού Συμβουλίου, κυρωθείσαν δια του άρθρ. 37 του Ν.Δ. 4242 του 1962 «περί τροποποιήσεως και συμπληρώσεως φορολογικών και άλλων τινών διατάξεων» ως εργατοτεχνιτών εις τας Στρατιωτικάς Υπηρεσίας αυξάνεται από δραχ. 6.200 εις δραχ. 7.000 μηνιαίως. ΄Αρθρ.3.-1.Το εν παρ. 2 του άρθρ. 5 του Α.Ν. 377/1968 προσωρινόν επίδομα διατηρείται εις το ποσόν, όπερ έχει διαμορφωθή μέχρι της ισχύος του παρόντος, υπό τον περιορισμόν, ότι η ούτω προκύπτουσα σύνταξις δεν δύναται να υπερβή το ποσόν της συντάξεως της υπολογιζομένης βάσει των 80% των εν παρ. 1 και 2 των άρθρ. 9 και 34 του Α.Ν. 1854/1951 μισθού, εφ’ ου κανονίζεται η σύνταξις. 2.Αι διατάξεις της παρ. 1 του άρθρ. 3 του Α.Ν. 377/1968, ως αύται συνεπληρώθησαν δια της παρ. 2 του άρθρ. 3 του Ν.Δ. 80/1969, ως και αι διατάξεις της παρ. 3 του άρθρ. 5 του Ν.Δ. 80/1969, εξακολουθούν ισχύουσαι, το δε εκ της εφαρμογής αυτών προκύπτον ποσόν συντάξεως αυξάνεται κατά ποσοστόν 5%. ΄Αρθρ.4.-Δι’ αποφάσεων του Υπουργού των Οικονομικών καθορίζεται ο τρόπος αναγνωρίσεως και πληρωμής του νέου ποσού της συντάξεως ή βοηθήματος ή επιδόματος των ήδη συνταξιούχων εκ της εφαρμογής του Ν.Δ. υπ’ αριθ. 415/1970 «περί αυξήσεως του μισθού των δημοσίων υπαλλήλων, πολιτικών και στρατιωτικών, και των υπαλλήλων των Νομικών Προσώπων Δημοσίου Δικαίου και χορηγήσεως προσωρινών επιδομάτων». (Αντί για τη σελ. 90,47(β) Σελ. 90,47(γ) Τεύχος       Σελ.       Πολιτικές και Στρατιωτικές Συντάξεις 29.Β.α.76-78 ΄Αρθρ.5.-Αι διατάξεις του παρόντος Ν.Δ/τος ισχύουσι και προκειμένου περί α)συντάξεων μη καταβαλλομένων εκ του Δημοσίου Ταμείου, αλλά διεπομένων υπό των αυτών διατάξεων, είτε κατά παραπομπήν προς τα ισχύοντα επί συντάξεων του Δημοσίου, είτε δι’ ιδίων νομοθετημάτων επαναλαμβανόντων τας σχετικάς διατάξεις και β)συντάξεων καταβαλλομένων εις τους συνταξιούχους των Σιδηροδρομικών Δικτύων. ΄Αρθρ.6.-Τα εκ της εφαρμογής του παρόντος Ν.Δ/τος προκύπτοντα ποσά συντάξεως στρογγυλοποιούνται εις την επομένην της μονάδος πεντάδα. ΄Αρθρ.7.-Η ισχύς του παρόντος άρχεται από 1ης Ιαν. 1970. 